Piața calculatoarelor, cea mai mare creștere din ultimii 10 ani. Cum a reușit performanța în plină pandemie.
PC-urile au avut în 2020 cea mai mare creștere din ultimul deceniu. În 2020 au fost vândute peste 297 de milioane de PC-uri.
După mai mulți ani de probleme și declin, piața calculatoarelor a adus o creștere nesperată producătorilor de PC-uri chiar în plină pandemie.Unii vedeau PC-urile dispărute de acum vreo 10 ani, însă acestea în 2020 au avut cea mai mare creștere din ultimul deceniu, de 11%, conform Canalys și 13,1%, potrivit IDC. Este cea mai mare creștere din 2010, când piața producătorilor de PC-uri câștiga 13,7%.Dacă te întrebi cum a reușit piața calculatoarelor această performanță chiar în plină pandemie, în condițiile în care multe afaceri au dat faliment, îți spun că, potrivit Canalys, în 2020 au fost vândute 297 de milioane de PC-uri, în timp ce IDC a numărat 302 milioane de unități livrate. Și asta în ciuda faptului că au avut probleme cu stocurile. De exemplu, producătorii de laptop-uri s-au confruntat cu lipsa anumitor componente.Motivul acestei creșteri este, în mod evident, lucrul de acasă forțat de pandemie.